130 में से 38 प्रकरणों का हुआ समझौते से निराकरण
विभिन्न मामलों में 18500 रुपए किए वसूल
भास्कर संवाददाता | ऊन
श्री महालक्ष्मी धाम ऊन में शनिवार को मोबाइल लोक अदालत में पक्षकारों के बीच सुलह-समझौते के बाद पैर छूने, गले मिलने और गिले-शिकवे दूर करने की प्रक्रिया चलती रही। पीठासीन अधिकारी सीजेएम गंगाचरण दुबे ने कई मामलों के निपटारे करवाए। निपटारे के बाद पक्षकारों के चेहरों पर मुस्कान लौट आई। मोबाइल लोक अदालत में कुल 130 प्रकरणों में से 38 प्रकरणों का निराकरण हुआ। इनमें 20 मामले भारतीय दंड संहिता और शेष 18 संक्षिप्त प्रकृति के प्रकरण शामिल हैं। इसके साथ ही विभागों की 18500 रुपए की वसूल की गई। इनमें से कई मामले पिछले लंबे समय से अदालतों में चल रहे थे, जिससे पक्षकारों को बार-बार कानूनी दांव पेच के लिए न्यायालयों में दौड़ लगाना पड़ती थी।
सीजेएम गंगाचरण दुबे ने बताया नागरिकों को सस्ता व सुलभ न्याय मिले, इसके लिए शासन स्तर पर मोबाइल लोक अदालत की पहल की है। इससे पक्षकारों के बीच समझौता होने के साथ-साथ उन्हें कानूनी पचड़े से भी छुटकारा मिलता है। इसके पहले प्रयोग के तौर पर यह मोबाइल लोक अदालत भगवानपुरा जनपद में आयोजित की गई थी, जिसमें पक्षकारों की ओर से मिले प्रतिसाद के बाद ऊन थाना क्षेत्र में इसका आयोजन किया गया। इसमें थाना ऊन सहित खरगोन थाना क्षेत्र के प्रकरणों को शामिल किया गया था। मोबाइल लोक अदालत में मनीष कुमार श्रीवास्तव, दिलीप सोनी, अशोक यादव, राकेश वर्मा, मदन पाठक, सुनिल कर्मा, आरक्षक महेंद्र, प्रधान आरक्षक सलीम खान, एसआई कुशवाह सहित मुख्य न्यायिक मजिस्ट्रेट के कर्मचारियों का सहयोग रहा। उपस्थित जनों ने लोगों को विधिक साक्षरता की भी जानकारी दी।
सीजेएम गंगाचरण दुबे ने दो साल से अलग रह रहे पति-प|ी में सुलह कराई।
समझौता होने के बाद गले मिलते रमेश व मंशाराम।
दो साल से अलग रह रहे पति-प|ी के बीच कराई सुलह
दो साल से अलग रह रहे पति-प|ी के बीच सुलह कराते हुए दांपत्य जीवन को मोबाइल लोक अदालत के माध्यम से नई राह मिली। मामले अनुसार 2 जनवरी 2015 को फरियादी रंजना बच्चों को सुला रही थी। इसी दौरान पति शराब पीकर आया और सास रूसीबाई व ससुर जगन को नंदगांव स्थित घर पहुंचकर गाली-गलोच कर विवाद करने लगा। विवाद बढ़ता देख पद्मा ने झगड़ा सुलझाया। इसमें रंजना के पति ने पूर्व में गवाही देने पर जान से मारने की धमकी भी दी, इसकी रिपोर्ट पर ऊन थाने में मामला पंजीबद्ध हुआ था। सुलह-समझौते के बाद भरण-पोषण के लिए लगाई दावा-आपत्ति का विवाद भी सुलझ गया। इस तरह सास-ससुर और बेटे का विवाद हल होने के साथ ही बिखरता दांपत्य जीवन फिर से संभल गया।
मोबाइल लोक अदालत में सीजेएम गंगाचरण दुबे ने दो साल से रास्ते के विवाद को लेकर चल रहे मामले का निपटारा किया। मामले के अनुसार ऊन थाना क्षेत्र के ग्राम भमोरी में 28 जून 2015 को फरियादी मंशाराम तड़वी के खेत से सटा आरोपी रमेश का खेत है। यहां रास्ते को लेकर विवाद हुआ, इसमें किशन, मंशाराम व काशीराम गंभीर रूप से घायल हुए थे। उनकी रिपोर्ट पर रमेश के विरुद्ध 57/15 का प्रकरण दर्ज किया गया था। हालांकि इस घटना में रमेश भी घायल हुआ था। रमेश की रिपोर्ट पर इन तीनों के खिलाफ प्रकरण दर्ज हुआ। लोक अदालत में रास्ते का विवाद भी सुलझ गया और दोनों पक्ष आपस में गले मिलकर एक हुए।
hin_Deva hin_Deva npi_Deva hin_Deva hin_Deva hin_Deva hin_Deva hin_Deva hin_Deva hin_Deva